29. ΑΠΟΦΑΣΗ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 122802 οικ. της 26 Σεπτ./8 Οκτ. 2001 (ΦΕΚ Β΄1292) Καθορισμός παρακρατούμενου ποσοστού δικαιωμάτων από τα κρατικά συμβόλαια από τους Συμβολαιογραφικούς Συλλόγους. Έχοντας υπόψη:  1.Τις διατάξεις της παραγράφου 1β του άρθρου 120 του Ν. 2830/2000 «Κώδικας συμβολαιογράφων».  2.Την από 11.5.2001 απόφαση της Συντονιστικής Επιτροπής των Συμβολαιογραφικών Συλλόγων Ελλάδος, αποφασίζουμε: Καθορίζουμε το ποσοστό που προαφαιρείται από τα ποσά που εισπράττει ο Σύλλογος ή ο εντεταλμένος συμβολαιογράφος, σύμφωνα με τις διατάξεις των άρθρων 116, 117 και 118 του Ν. 2830/2000 και περιέρχεται στον ειδικό λογαριασμό που έχει συσταθεί με το άρθρο 30 του Ν. 4507/1966 στην Τράπεζα της Ελλάδος με τον τίτλο «Λογαριασμός διανομής δικαιωμάτων προερχομένων από τη σύνταξη κρατικών συμβολαίων» σε ποσοστό 1% (ένα τοις εκατό). 